— Юҡ, хәҙер минең ут менән бер ниндәй ҙә алыш-бирешем юҡ. Сөнки мин мосолман булараҡ вафат булдым. Үлеп барған сағымда Ғазраил килгәс, Раббы уға: «Әй Ғазраил, был ҡолома шәһәҙәт кәлимәһен өйрәт, ул уны әйтһен. Ул да шулай итеп, хозурыма иман менән килһен. Мин уның иманлы булып үлеүен теләйем. Сөнки ул мосолмандар ураҙаһына хөрмәт күрһәтте. Рамаҙан айы дауамында балаларын өйөндә генә ашатты, ишеге алдына сығып ашарға рөхсәт итмәне. Ураҙаға һәм ураҙа тотоусыларға ҡәҙер-хөрмәт күрһәткән ҡолома мин иман насип иттем», — тип әйтте.